Εκλογική περιφέρεια Α΄ Θεσσαλονίκης

Η εκλογική περιφέρεια Α' Θεσσαλονίκης αντιπροσωπεύει 531.732 πολίτες και περιλαμβάνει τον Δήμο Θεσσαλονίκης και τους υπόλοιπους δήμους του πολεοδομικού συγκροτήματος: Αμπελοκήπων-Μενεμένης, Κορδελιού - Ευόσμου, Καλαμαριάς, Νεάπολης - Συκεών, Παύλου Μελά. Από τις εκλογές του 2004 αντιστοιχεί σε 16 έδρες στο Κοινοβούλιο, ενώ με βάση τους εγγεγραμμένους ψηφοφόρους όπως προέκυψε από την απογραφή του 2011, αποτελεί τη δεύτερη μεγαλύτερη εκλογική περιφέρεια της Ελλάδας.
Σύμφωνα με το ελληνικό εκλογικό σύστημα, ο νομός Θεσσαλονίκης διαιρείται σε δύο εκλογικές περιφέρειες: Την Α' Θεσσαλονίκης και την Β' Θεσσαλονίκης. Η εκλογική περιφέρεια δημιουργήθηκε το 1958 μετά την διάσπαση της Εκλογικής περιφέρειας νομού Θεσσαλονίκης η οποία καταργήθηκε.

Δήμοι και Ψηφοφόροι
Στην Α' Θεσσαλονίκης υπάγονται έξι καλλικρατικοί δήμοι: 
 Θεσσαλονίκης (246.961 εγγεγραμμένοι ψηφοφόροι)
 Νεάπολης - Συκεών (68.534 εγγεγραμμένοι ψηφοφόροι)
 Παύλου Μελά (60.576 εγγεγραμμένοι ψηφοφόροι)
 Κορδελιού - Ευόσμου (60.285 εγγεγραμμένοι ψηφοφόροι)
 Καλαμαριάς (55.359 εγγεγραμμένοι ψηφοφόροι)
 Αμπελοκήπων - Μενεμένης (38.234 εγγεγραμμένοι ψηφοφόροι)

Αποτελέσματα εκλογών

Βουλευτικές εκλογές

Το χαρακτηριστικό της περιφέρειας αυτής είναι ότι διαχρονικά αποτελεί έναν αξιόπιστο «καθρέφτη» του πανελλήνιου πολιτικού σκηνικού: στις 27 εκλογικές αναμετρήσεις που είχαν διεξαχθεί από τη μεταπολίτευση έως σήμερα (18 βουλευτικές εκλογές και 9 ευρωεκλογές), το κόμμα που ερχόταν πρώτο στην Α' Θεσσαλονίκης, ήταν αυτό που τελικά κέρδιζε και τις εκλογές σε ολόκληρη την επικράτεια. Αυτό για πρώτη και μοναδική φορά ανατράπηκε στις εκλογές του Μαΐου 2012, οπότε και πρώτευσε στην Α' Θεσσαλονίκης ο ΣΥΡΙΖΑ που όμως στο σύνολο της χώρας ήταν δεύτερο κόμμα.

Στους δύο πίνακες περιλαμβάνονται τα αποτελέσματα των βουλευτικών εκλογών, αρχικά των δύο τελευταίων προδικτατορικών εκλογικών αναμετρήσεων όπου παρουσιάζονται ο αριθμός των ψήφων και το ποσοστό που συγκέντρωσαν τα κόμματα που κατήλθαν στις εκλογές, καθώς και ο αριθμός των εδρών που εξασφάλισαν σε παρένθεση. Στη συνέχεια τα αποτελέσματα από τη μεταπολίτευση και μετά στην Α' Θεσσαλονίκης, όπου παρουσιάζονται τα αντίστοιχα αποτελέσματα για τα πέντε πρώτα κόμματα στην περιφέρεια.

{| class="wikitable" style="text-align: center;" 
|+Βουλευτικές Εκλογές – Αποτελέσματα Α' Θεσσαλονίκης προδικτατορικά
! style="background:#efefef;" width=7%|Έτος
! style="background:#efefef;" width=18%|Πρώτο κόμμα
! style="background:#efefef;" width=18%|Δεύτερο κόμμα
! style="background:#efefef;" width=18%|Τρίτο κόμμα
! style="background:#efefef;" width=18%|Τέταρτο κόμμα
! style="background:#efefef;" width=18%|Πέμπτο κόμμα
|-
| 1963
| align="left"| ΕΡΕ62.610 – 35,04% (4)
| align="left"| Ένωσις Κέντρου61.924 – 34,66% (3)
| align="left"| ΕΔΑ49.081 – 27,47% (3)
| align="left"| Κ. Προοδευτικών4.822 – 2,70%
| align="left"| Ανεξάρτητοι243 – 0,14% 
|-
| 1964
| align="left"| Ένωσις Κέντρου76.436 – 43,76% (5)
| align="left"| ΕΡΕ - Κ. Προοδευτικών54.501 – 31,20% (3)
| align="left"| ΕΔΑ43.651 – 24,99% (2)
| align="left"| Ανεξάρτητοι93 – 0,05%
|
|}

Ευρωεκλογές
Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1981 και μετά στην Α' Θεσσαλονίκης. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια.

Σταυροί προτίμησης
Στους πίνακες παρακάτω αναφέρονται οι πέντε πρώτοι σε κατάταξη βουλευτές των δύο πρώτων σε δύναμη κομμάτων στην Α' Θεσσαλονίκης, στις εκλογές από την μεταπολίτευση και μετά.

1 Δεν εξελέγησαν, καθώς το κόμμα τους κατέκτησε λιγότερες από πέντε έδρες στην συγκεκριμένη εκλογική αναμέτρηση.
2 Οι αρχηγοί των κομμάτων καθώς και οι διατελέσαντες πρωθυπουργοί, λαμβάνουν ως σταυρούς προτίμησης το σύνολο των ψηφοδελτίων που βρέθηκαν υπέρ του κόμματός τους στην περιφέρεια όπου υπέβαλαν υποψηφιότητα. Το 1985, τον Ιούνιο του 2012 και τον Σεπτέμβριο του 2015 δεν υπήρξε διαδικασία σταυροδοσίας, αλλά επιλογή των προσώπων από τα κόμματα σε λίστα.

ΠηγέςΒουλ. 1963: Εφημερίδα Μακεδονία, φύλλο 16ης Φεβρουαρίου 1964, σελ. 8, Εθνική Βιβλιοθήκη της ΕλλάδοςΒουλ. 1964: Εφημερίδα Μακεδονία, φύλλο 18ης Φεβρουαρίου 1964, σελ. 7, Εθνική Βιβλιοθήκη της ΕλλάδοςΒουλ. 1974: Κώστα Διγκαβέ, «Οι εκλογές στην Ελλάδα 1844-1985», Εκδόσεις Μαλλιάρης - Παιδεία, Θεσσαλονίκη 1986.Βουλ. 1977: Κώστα Διγκαβέ, «Εκλογές 1977», Εκδόσεις Μπαρμπουνάκης, Θεσσαλονίκη 1979.Βουλ. 1981, Ευρ. 1981 και Ευρ. 1984: Κώστα Διγκαβέ, «Αλμανάκ 1985», Εκδόσεις Μαλλιάρης - Παιδεία, Θεσσαλονίκη 1985.Βουλ. 1985: Κώστα Διγκαβέ, «Αλμανάκ 1986», Εκδόσεις Μαλλιάρης - Παιδεία, Θεσσαλονίκη 1986.Βουλ. Ι. 1989, Ευρ. 1989, Βουλ. Ν. 1989 και Βουλ. 1990: Γ. Αναστασάκος, Γ. Βούλγαρης, Η. Νικολακόπουλος, «Εκλογές 1989 - 1990», Εκδόσεις Τα Νέα, Αθήνα 1990.Βουλ. 1993: Συλλογικό, «Οι εκλογές της 10ης Οκτωβρίου 1993», Εκδόσεις Το Ποντίκι, Αθήνα 1994.Ευρ. 1994: Εφημερίδα Το Ποντίκι, Τρίτη 14 Ιουνίου 1994.Από το 1996 και μετά''': Ιστοσελίδα Υπουργείου Εσωτερικών .

Παραπομπές

Εξωτερικοί σύνδεσμοι 
 https://web.archive.org/web/20090221030720/http://www.in.gr/news/ekloges/ekloges2.htm 
 https://web.archive.org/web/20120308033606/http://www.kalpes.gr/info/egk.asp
 http://www.ypes.gr/ekloges/content/gr/VouleutSyndiasmoi.htm

Εκλογική περιφέρεια Α΄ Θεσσαλονίκης